2016. gada 27. septembrī Rīkojums Nr. 560

Rīgā (prot. Nr. 48  38. §)

**Par valstij piekrītošā nekustamā īpašuma "Bičkas" Krimuldas pagastā, Krimuldas novadā, nodošanu Krimuldas novada pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu, 43. pantu un 45. panta pirmo daļu Valsts ieņēmumu dienestam bez atlīdzības nodot Krimuldas novada pašvaldības īpašumā valstij piekrītošo nekustamo īpašumu "Bičkas" (nekustamā īpašuma kadastra Nr. 8068 004 0025) – divas zemes vienības (zemes vienību kadastra apzīmējumi 8068 004 0088 un 8068 006 0026) un trīs būves (būvju kadastra apzīmējumi 8068 004 0025 001, 8068 004 0025 002 un 8068 004 0025 003) – Krimuldas pagastā, Krimuldas novadā (turpmāk – nekustamais īpašums), pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājumu risināšanā.

2. Krimuldas novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.

3. Krimuldas novada pašvaldībai, nostiprinot zemesgrāmatā īpašuma tiesības uz nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Krimuldas novada pašvaldība nodrošina šā rīkojuma 1. punktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards